**Vyhlasovateľ:** Mesto Podolínec

Štatutárny orgán: Mgr. Jaroslav Seman – primátor mesta

Sídlo: Nám. Mariánske 3/3, 065 03 Podolínec

IČO: 00330132

DIČ: 2020526189

Bankové spojenie: VÚB, a.s.

IBAN: SK19 0200 0000 0026 0611 0051

(ďalej aj „vyhlasovateľ“)

vyhlasuje

**obchodnú verejnú súťaž č. 4/2020 (ďalej aj „súťaž“)**

podľa ustanovení § 281 a nasl. zákona č. 513/1991 Zb. Obchodný zákonník v znení neskorších predpisov a vyzýva na podanie návrhov na uzatvorenie kúpnej zmluvy k pozemkom podľa čl. I. tohto dokumentu.

Dispozícia s majetkom mesta sa uskutočňuje v zmysle zákona č. 138/1991 Zb. o majetku obcí v znení neskorších predpisov, v súlade s platnými Zásadami hospodárenia s majetkom mesta Podolínec a na základe podmienok obchodnej verejnej súťaže schválených Mestským zastupiteľstvom v Podolínci (ďalej len „MsZ“) uznesením č. 248/2020 zo dňa 20.8.2020.

**I.**

**Predmet obchodnej verejnej súťaže**

1. Vyhlasovateľ súťaže je výlučným vlastníkom pozemku KN-E 848/5, druh pozemku: trvalý trávny porast, výmera pozemku: 1 912 m2, ktorý je vedený na LV č. 827 pre k.ú. Pilhov, obec: Mníšek nad Popradom.

2. Predmetom súťaže je predaj časti pozemku KN-E 848/5, druh pozemku: trvalý trávny porast, výmera časti pozemku: 1 912 m2, k.ú. Pilhov.

**II.**

**Podmienky obchodnej verejnej súťaže**

1. Navrhovateľ predloží vyplnený návrh kúpnej zmluvy (príloha č. 1), v ktorom vyplní:

* identifikáciu navrhovateľa (buď pre fyzickú alebo právnickú osobu),
* kúpna cena za m2 a kúpnu cenu za celý pozemok,
* miesto a dátum vyplnenia návrhu,
* návrh zmluvy navrhovateľ podpíše.

1. Navrhovateľ kupuje pozemok v celku, t.j. vo výmere 1 912 m2. Návrh na odkúpenie časti pozemku nie je prípustný.
2. Minimálna kúpna cena je 15 €/m2.
3. Súťažné návrhy musia byť písomné a vyhotovené v slovenskom jazyku.
4. Kupujúci je povinný zložiť zábezpeku vo výške 1 000,- €, a to buď v hotovosti do pokladne vyhlasovateľa alebo na účet vyhlasovateľa uvedený v záhlaví týchto podmienok (pri platbe bankovým prevodom uveďte do správy pre prijímateľa uvedie navrhovateľ meno a priezvisko/obchodné meno a OVS Pilhov) najneskôr do uplynutia lehoty na podávanie návrhov podľa čl. III. ods. 2 týchto podmienok. Táto sa bude úspešnému navrhovateľovi započítavať do kúpnej ceny a ostatným navrhovateľom bude vrátená do 15 dní od prevodu vlastníckeho práva k pozemku. Zábezpeka nebude vrátená navrhovateľovi, ktorý ako úspešný navrhovateľ z vlastnej viny neuzavrie s vyhlasovateľom kúpnu zmluvu na predmet súťaže v lehote 1 mesiaca od oznámenia výsledkov.
5. Každá zmena alebo doplnenie návrhu pred termínom stanoveným podmienkami súťaže na predkladanie návrhov musí byť vykonaná spôsobom stanoveným na predkladanie návrhov. Predložený súťažný návrh je možné meniť a dopĺňať po uplynutí tohto termínu len na základe výzvy vyhlasovateľa a v ním stanovenej lehote; iné zmeny predloženého návrhu, okrem opravy chýb vzniknutých pri jeho písaní, sú po tomto termíne neprípustné.
6. Návrhy, ktorých obsah nebude zodpovedať podmienkam súťaže alebo budú doručené po termíne stanovenom na podávanie návrhov, nebudú do súťaže zaradené. Navrhovateľ môže podať najviac jeden súťažný návrh, pričom návrh nemôže obsahovať alternatívne návrhy.
7. Predložený návrh nemožno odvolať po termíne určenom na jeho predloženie, pričom navrhovateľ je ním viazaný 3 mesiace po oznámení výsledkov súťaže.
8. Ak víťaz súťaže neuzavrie s Mestom Podolínec zmluvu do 15 dní od vyzvania na uzavretie zmluvy v zmysle podaného návrhu, stráca nárok na jej uzavretie.
9. Navrhovatelia nemajú nárok na náhradu nákladov spojených s účasťou v súťaži.
10. Pri uzatváraní kúpnej zmluvy sa bude vyhlasovateľ riadiť podmienkami súťaže a príslušnými ustanoveniami všeobecne záväzných právnych predpisov. Návrh na vklad do katastra nehnuteľností bude podaný až po zaplatení celej kúpnej ceny na účet predávajúceho.
11. Súťaž je platná, ak sa na nej zúčastní najmenej jeden navrhovateľ, ktorý splnil podmienky súťaže.

**III.**

**Miesto a lehota na predkladanie návrhov**

1. Súťažné návrhy v predpísanej forme je potrebné doručiť v zalepenej obálke, na ktorej bude uvedené:

* presná a úplná adresa navrhovateľa (odosielateľa),
* heslo „Obchodná verejná súťaž – Pilhov“,
* označenie „NEOTVÁRAŤ“,

a to na adresu vyhlasovateľa uvedenú v hlavičke týchto podmienok súťaže.

1. Na predloženie súťažných návrhov sa stanovuje lehota od zverejnenia podmienok obchodnej verejnej súťaže do 11.9.2020 do 11.00 hod.

**IV.**

**Vyhodnotenie podaných návrhov**

1. Podané súťažné návrhy budú po doručení označené dátumom.
2. Na otvorenie a vyhodnotenie súťažných návrhov vymenuje primátor mesta najmenej trojčlennú komisiu; počet jej členov musí byť vždy nepárny. Otváranie a čítanie obálok je verejné, pri rozhodovaní komisie je však účasť iných osôb vylúčená.
3. O otváraní obálok a vyhodnotení súťaže sa spíše zápisnica, ktorá bude obsahovať identifikáciu navrhovateľov, splnenie podmienok súťaže u jednotlivých navrhovateľov, naplnenie hodnotiacich kritérií a výsledok hodnotenia.
4. Zo súťaže sú vylúčené návrhy, ktoré neobsahujú všetky v podmienkach súťaže požadované údaje a dokumenty, návrhy navrhovateľov, na majetok ktorých bol vyhlásený konkurz, počas súťaže bolo proti navrhovateľovi začaté konkurzné alebo reštrukturalizačné konanie, alebo bol proti navrhovateľovi zamietnutý návrh na vyhlásenie konkurzu pre nedostatok majetku, návrhy navrhovateľov, ktorí majú voči vyhlasovateľovi súťaže akékoľvek pozdĺžnosti, ako aj návrhy navrhovateľov, ktorí v určenom termíne nezložili zábezpeku.
5. Pri vyhodnocovaní súťažných návrhov je jediným kritériom cena za celý predmet súťaže.
6. V prípade rovnakej ceny rozhoduje lós.
7. Komisia pre vyhodnotenie súťaže vyhodnotí súťažné návrhy a určí poradie navrhovateľov. Výsledky súťaže vyhlasovateľ zverejní bez meškania na svojej úradnej tabuli a webovom sídle. Vyhlasovateľ oznámi výsledky súťaže každému účastníkovi listom, a to do 15 dní od zverejnenia výsledkov obchodnej verejnej súťaže.

**V.**

**Záverečné ustanovenia**

Vyhlasovateľ súťaže si vyhradzuje právo:

1. odmietnuť všetky predložené súťažné návrhy aj bez uvedenie dôvodu,
2. meniť uverejnené podmienky súťaže,
3. zrušiť súťaž,
4. žiadať od navrhovateľa opravu formálnych nedostatkov podaného návrhu,
5. vyzvať navrhovateľov alebo niektorých z nich na doplnenie návrhu za účelom dosiahnutia výhodnejšej ponuky (užšia súťaž).

V Podolínci, dňa 25.8.2020

..............................................

Mgr. Jaroslav Seman

primátor mesta